**Erityisavustuspäätös/myönteinen päätös**

**Erityisavustukset puun käyttöön ja puurakentamiseen liittyvän koulutuksen kehittämiseen 23.11.2020**

**Hakija**

Avustuksen saaja

Avustuksen saajan osoite

Avustuksen saajan yhteyshenkilö ja yhteystiedot

**Avustushakemus**

Avustushakemuksen tiedot […]

**Päätös**

Ympäristöministeriö on valtionavustuslain (688/2001) mukaisena valtionapuviranomaisena päättänyt myöntää hakijalle valtionavustusta (jäljempänä ”avustus”) xxxx euroa.

Avustus myönnetään valtion talousarvion momentilta, 35.10.61 Vesien- ja ympäristönhoidon edistäminen (siirtomääräraha 3 v).

Avustuksen myöntämisessä noudatetaan valtionavustuslakia ja tapauskohtaisesti sovellettavien asetuksien ja niiden mukaisia perusteita, edellytyksiä, menettelyjä ja valvontaa koskevia säännöksiä.

Lisäksi avustusmenettelyssä sovelletaan ympäristöministeriön erityisavustuksia koskevia ehtoja ja rajoituksia, liite X.

Päätös tulee voimaan, kun ympäristöministeriö on allekirjoittanut avustuspäätöksen.

**Päätöksen perustelut**

Päätöksenteossa on otettu huomioon hakuilmoituksessa, 23.11.2020 ilmoitetut ehdot ja arviointikriteerit.

Hanke on valittu avustettavaksi, sillä se vastaa asetettuihin ehtoihin, ja se on menestynyt kaikkien hankehakemusten keskinäisessä vertailussa hakuilmoituksessa mainittujen arviointikriteerien mukaisesti.

**Päätöksen ehdot**

1. Avustusta saa käyttää hankkeen toteuttamisesta aiheutuviin välttämättömiin kustannuksiin siten kuin avustuksen saaja on avustushakemuksessaan ja kustannusarviossa esittänyt hankkeen keston ajan, enintään kuitenkin xx.xx.20xx asti.
2. Hankkeen menoiksi hyväksytään hakemuksen mukaiset tukikelpoiset kustannukset, jotka ovat aiheutuneet tämän avustuspäätöksen tultua voimaan.
3. Avustuksen saaja on velvollinen korvauksetta esittämään kaikki tarvittavat tili- ja muut asiakirjat rahoituksen käytön selvittämiseksi. Kirjanpidossa on avustuksen kohteena olevan toiminnan kustannukset voitava selkeästi erottaa avustuksen saajan muun toiminnan kustannuksista. Kirjanpito on pidettävä ja säilytettävä kirjanpitolain (1336/1997) mukaisesti, ja siten, että kaikki avustukseen liittyvien menojen tositteet voidaan vaikeudetta tutkia.
4. Hanke tulee toteuttaa liitteenä olevan avustushakemuksen mukaisesti. Avustus on käytettävissä ja hankkeen tulee olla valmis xx.xx.20xx mennessä
5. Hankkeesta tiedotettaessa avustuksen saajan tulee huolehtia siitä, että ympäristöministeriö mainitaan hankkeen rahoittajana.
6. Avustuksen myöntämisessä, maksamisessa, käytössä ja valvonnassa, tarkastuksessa sekä mahdollisessa palauttamisessa ja takaisinperinnässä noudatetaan valtionavustuslakia (688/2001).
7. Ympäristöministeriö voi keskeyttää avustuksen maksamisen, mikäli hankkeen tavoitteissa, edistymisessä, kokonaisrahoituksessa, olosuhteissa tai avustuksen saajan henkilöstössä on tapahtunut sellaisia muutoksia, ettei avustuksen maksamista voida pitää tarkoituksenmukaisena. Keskeyttäessään hankkeen avustamisen em. perusteella ympäristöministeriö maksaa päätöksen mukaisen osuuden hankkeen toteutuneista kustannuksista sen keskeyttämishetkeen saakka.
8. Ympäristöministeriö voi lakkauttaa hankkeen avustamisen, jos avustuksen saaja rikkoo olennaisesti tämän päätöksen ehtoja, tai jos avustuksen saamiseksi on esitetty virheellisiä seikkoja tai salattu seikkoja, jotka olisivat voineet vaikuttaa avustuksen myöntämiseen tai sen ehtoihin. Jos ympäristöministeriö lakkauttaa avustuksen, avustuksen saaja on velvollinen ympäristöministeriön vaatimuksesta palauttamaan päätöksen perusteella saamansa avustuksen osittain tai kokonaan. Jos avustus on myönnetty yhteisesti useammalle, vastaavat kaikki avustuksen saajat yhteisvastuullisesti avustuksen palauttamisesta valtiolle. Palautettavan avustuksen määrälle on maksettava korkoa siten kuin valtionavustuslain 24 §:ssä säädetään.
9. Ympäristöministeriö voi täydentää tämän avustuspäätöksen ehtoja.

**Avustuksen maksatus ja raportointi**

Avustus maksetaan avustuksen saajalle heti, kun avustuspäätös on tullut voimaan ja avustuksen saaja on toimittanut tarvittavat tiedot maksatusta varten.

Avustuksen saaja sitoutuu raportoimaan hankkeesta annettuja raporttimalleja käyttä-en/ympäristöministeriön ohjeiden mukaisesti.

# **Tilintarkastajan lausunto**

Avustuksen saajan tulee toimittaa ympäristöministeriölle loppuraportoinnin yhteydessä koko hanketta koskeva kustannustilitys **varustettuna ulkopuolisen tilintarkastajan lausunnolla.** Viimeisen maksuerän maksamisen edellytyksenä olevan tilintarkastajan lausunnon tulee todentaa, että:

* Kuluerittelyssä mainitut menoerät on maksettu ja ne perustuvat hyväksyttäviin tositteisiin avustuksen saajan kirjanpidossa.
* Maksatushakemus on laadittu ympäristöministeriön päätösehtojen mukaisesti, eikä haettavaan avustusosuuteen ole saatu rahoitusta muualta.
* Kuluerittelyyn sisältyy ainoastaan menoeriä, jotka ovat hyväksytyn hankesuunnitelman mukaisia sekä avustuksen kohteena olevalle hankkeelle kuuluvia.
* Avustuksen kohteena olevan hankkeen tulot ja toteuttajan kustannusten muu rahoitus on kirjattu avustuksen saajan kirjanpitoon ja on ilmoitettu maksatushakemuksissa.

Avustuksen saajan on toimitettava lopputilityksen yhteydessä riippumattoman tilintarkastajan tarkastusraportti. Tarkastusraportti koskee koko hankkeen kestoaikaa.

Tarkastuksessa tilintarkastajan on kiinnitettävä erityistä huomiota siihen, onko hankekirjanpito ja työajanseuranta toteutettu näiden ehtojen mukaisesti.

Hankkeen tilintarkastajan tarkastusraportin kustannukset voidaan hyväksyä hankkeen kustannukseksi. Avustuksen saajan on toimitettava ympäristöministeriöiin laskukopio ja maksukuitti/ tiliotekopio tilintarkastuksesta lopputilityksen yhteydessä.

**ALV-käsittely**

Valtionavustus myönnetään pääsääntöisesti vain hankkeen arvonlisäverottomille kustannuksille eli myönnettävä avustus/tuki summa/määrä ei pääsääntöisesti sisällä arvonlisäveroa. Mikäli arvonlisävero jää avustuksen saajan lopullisesti maksettavaksi, niin arvonlisävero voidaan hyväksyä avustettavaksi kustannukseksi.

Kunnille myönnetyissä valtionavustuksissa hyväksytään vain arvonlisäverottomat kustannukset.

**Avustuksen käytön valvonta**

Avustuksen käyttöä valvoo ympäristöministeriön nimeämä hankkeen valvoja xxxx. //hankkeen valvoja ilmoitetaan avustuksen saajalle avustuspäätöksen jälkeen.

Ympäristöministeriöllä tai sen valtuuttamalla toisella viranomaisella tai ulkopuolisella tilintarkastajalla on valtionavustuslain 16 §:n mukaisesti oikeus suorittaa avustuksen maksamisessa ja käytön valvonnassa tarpeellisia avustuksen saajan talouteen ja toimintaan kohdistuvia tarkastuksia.

Jos valtionavustus on myönnetty käytettäväksi valtionavustuspäätöksen mukaista käyttötarkoitusta toteuttavan muun kuin saajan hankkeeseen tai toimintaan, ministeriöllä on oikeus tarvittaessa tarkastaa valtionavustuspäätöksen mukaista toimintaa tai hanketta toteuttavan taloutta ja toimintaa.

Valtionavustuksen saajan on korvauksetta annettava tarkastusta suorittavalle virkamiehelle ja tilintarkastajalle kaikki tarkastuksen kannalta tarpeelliset tiedot ja selvitykset, asiakirjat, tallenteet ja muu aineisto sekä muutoinkin avustettava tarkastuksessa.

**Sovelletut oikeusohjeet**

Valtionavustuslaki (688/2001)

**Liitteet ja tulkintajärjestys**

Mikäli tämän päätöksen ja sen liitteiden välillä on ristiriita, noudatetaan seuraavaa tulkintajärjestystä:

1. Tämä päätös ja sen ehdot
2. Hakuilmoitus, liite 1
3. YM:n erityisavustuksia koskevat ehdot ja rajaukset, liite 2
4. Avustushakemus, liite 3
5. Oikaisuvaatimus- ja valitusosoitus, liite 4

**Muutoksenhaku**

Tähän päätökseen ei saa hakea muutosta valittamalla. Päätökseen saa hakea oikaisua siihen tyytymätön asianosainen ympäristöministeriöltä 30 päivän kuluessa päätöksen tiedoksisaannista (valtionavustuslaki 34 §). Oikaisuvaatimusosoitus on päätöksen liitteenä 4. Oikaisuvaatimuksesta annettuun päätökseen saa valittamalla hakea muutosta siten kuin oikeudenkäynnistä hallintoasioissa annetussa laissa (808/2019) säädetään.

ylijohtaja

asiantuntija

**Päätös** Hakijalle